**ВЕТЕРИНАРНÖЙ ДÖЗЬÖР КУЗЯ КОМИ РЕСПУБЛИКАСА СЛУЖБАЛÖН ТШÖКТÖД**

**Коми Республика мутасын ветеринарияын ас вылö уджалысь специалистъясöс Ветеринарнöй дöзьöр кузя Коми Республикаса службаöн пасйöм кузя государственнöй услуга сетан административнöй регламент вынсьöдöм йылысь**

Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок серти, мый вынсьöдöма КР Правительстволöн 2009 во урасьöм тöлысь 12 лунся 24 №-а шуöм серти да Ветеринарнöй дöзьöр кузя Коми Республикаса службаöнас кадö да бура ветеринарнöй дöзьöр кузя государственнöй могъяс збыльмöдöм могысь шуа:

1. Вынсьöдны Коми Республика мутасын ветеринарияын ас вылö уджалысь специалистъясöс Ветеринарнöй дöзьöр кузя Коми Республикаса службаöн пасйöм кузя государственнöй услуга сетан административнöй регламент (1 содтöд).

2. Право боксянь да кадръясöн могмöдан юкöнлы олöмö пöртны государственнöй могъяс збыльмöдöмсö стöча тайö Тшöктöдöн вынсьöдöм административнöй регламент серти.

3. Тайö Тшöктöдсö олöмö пöртöм бöрся видзöдны право боксянь да кадръясса юкöнлöн начальниклы (И.Я.Щетинин).

Юрнуöдысь Т.П.Бурнадзе

Сыктывкар

2009 вося сора тöлысь 27 лун

01-01/32 №

**ВЫНСЬÖДÖМА**

Ветеринарнöй дöзьöр кузя Коми Республикаса службалöн

2009 во сора тöлысь 27 лунся 01-01/32 №-а тшöктöдöн

Коми Республика мутасын ветеринарияын ас вылö уджалысь специалистъясöс Ветеринарнöй дöзьöр кузя Коми Республикаса службаöн пасйöм кузя государственнöй услуга сетан административнöй регламент

**1. Панас**

1. Коми Республика мутасын ветеринарияын ас вылö уджалысь специалистъясöс Ветеринарнöй дöзьöр кузя Коми Республикаса службаöн пасйöм кузя государственнöй услуга сетан административнöй регламент(водзö — Административнöй регламент) дасьтöма ветеринарияын ас вылö уджалысь специалистъясöс пасйöм кузя государственнöй услуга (водзö — государственнöй услуга) бурджыка сетöм да кокниа босьтöм могысь, ветеринарияын ас вылö уджалысь специалистъясöс пасйöмын участвуйтысьяслы (водзö — шыöдчысьяслы) бур условиеяс котыртöм могысь. Административнöй регламент урчитö Коми Республика мутасын ветеринарияын ас вылö уджалысь специалистъясöс пасйöм кузя (водзö — пасйöм) уджмогъяс збыльмöдiгöн вöчöмторъяслысь (административнöй процедураяслысь) кадколастсö да мунанногсö.

2. Коми Республика мутасын ветеринарияын ас вылö уджалысь специалистъясöс пасйöм кузя государственнöй услугасö вöчö Ветеринарнöй дöзьöр кузя Коми Республикаса служба (водзö – Служба) та серти:

2.1. «Ветеринария йылысь» 1993.05.14 лунся 4979-1 №-а Оланпасöн («НДС да РФ МС индöд-тшöктöмъяс», 1993.06.17, 24 №, 857 ст.).

2.2. Ветеринарнöй дöзьöр кузя Коми Республикаса служба йылысь положение, мый вынсьöдöма Коми Республикаса Правительстволöн 2004.12.30 лунся 277 №-а шуöмöн («Республика», 8 №, 2005.01.20).

2.3. Коми Республика мутасын ветеринарияын ас вылö уджалысь специалистъясöс пасъян пöрадок, мый вынсьöдöма «Коми Республика мутасын ветеринарияын ас вылö уджалысь специалистъясöс пасъян пöрадок йылысь» Ветеринарнöй дöзьöр кузя Коми Республикаса службалöн 2007.06.28 лунся 1-01/27 №-а тшöктöдöн («Коми му», 104 №, 2007.07.10).

2.4. Коми Республика мутасын ветеринарияын ас вылö уджалысь специалистъяслöн государственнöй (республиканскöй) реестр котыртан да нуöдан пöрадок, мый вынсьöдöма «Коми Республика мутасын ветеринарияын ас вылö уджалысь специалистъясöс пасъян пöрадок йылысь» Ветеринарнöй дöзьöр кузя Коми Республикаса службалöн 2007.06.28 лунся 1-01/27 №-а тшöктöдöн («Коми му», 104 №, 2007.07.10).

2.5. Коми Республика мутасын ветеринарияын ас вылö уджалысь специалистъясöс пасйöм йылысь эскöдан гижöдъяс гижан, сетан да учёт нуöдан пöрадок йылысь инструкция, мый вынсьöдöма «Коми Республика мутасын ветеринарияын ас вылö уджалысь специалистъясöс пасъян пöрадок йылысь» Ветеринарнöй дöзьöр кузя Коми Республикаса службалöн 2007.06.28 лунся 1-01/27 №-а тшöктöдöн («Коми му», 104 №, 2007.07.10).

3. Государственнöй услуга сетöны Службаса государственнöй гражданскöй служащöйяс (водзö — чина йöз).

Государственнöй услуга сетiгöн пасйöм вылö колана документ босьтöм могысь, шыöдчысьясöн сетöм юöръяс прöверитöм могысь, а сiдзжö мукöд колана юöр сетöм могысь öтув уджалöны:

3.1. Коми Республикаын Россия Федерацияса Федеральнöй вот службаöн веськöдланiнкöд - ас вылö уджалысьöн пасйöм вылö колана юöръяс босьтöм могысь;

3.2. Ёрд органъяскöд.

3.3. Право видзан органъяскöд.

**Государственнöй услуга сетан бöртас**

4. Государственнöй услуга сетан бöртасöн лоöны:

4.1. Шыöдчысьлы Коми Республика мутасын ветеринарияын ас вылö уджалысь специалистъясöс пасйöм йылысь эскöдан гижöд (водзö — Эскöдан гижöд) сетöм да Коми Республика мутасын ветеринарияын ас вылö уджалысь специалистъяслöн государственнöй (республиканскöй) реестрö (водзö — Государственнöй реестр) сы йылысь юöръяс пыртöм;

4.2. Шыöдчысьлы Пасйöм йылысь эскöдан гижöд сетны öткажитöм да (либö) Государственнöй реестрысь киритöм.

Государственнöй услуга сетан процедура помасьö шыöдчысьöн Пасйöм йылысь эскöдан гижöд либö пасйыны öткажитöм да (либö) Государственнöй реестрысь киритöм йылысь решениелысь копия босьтöмöн.

**Шыöдчысьясöс опишитöм**

5. Шыöдчысьясöн лоöны ветеринарияын вылыс тшупöда либö шöр тшупöда торъя тöдöмлунъяса торъя йöз, кодъяс нуöдöны асшöр удж ветеринарияын.

Ветеринарияын специалистъясöн, кодъясöс пасйöны, лоöны специалистъяс, кодъяс веськыда нуöдöны асшöр удж ветеринарияын (ас вылö уджалысьяс).

**2. Государственнöй услуга сетан пöрадок дорö корöмъяс**

**Государственнöй услуга йылысь юöртан пöрадок**

6. Государственнöй услуга сетöны дон босьттöг.

7. Службалöн меститчанiн, йитчан телефонъяс (справкаяс да консультацияяс вылö телефонъяс), Öтуввез-инпас, электроннöй пошта инпас йылысь юöръяс вайöдсьöны 1 содтöдын. Тайö юöрсö, а сiдзжö пасйöм вылö колана документъяслысь лыддьöг да Службалöн уджалан график (уджаланног) пасйöны:

7.1. Веськыда Службаын.

7.2. Телефон связь средствояс, электроннöя юöртан, арталан да электроннöй техника пыр.

7.3. Ставöн вöдитчана юöртан да телекоммуникационнöй везын (сы лыдын Öтуввезын) йöзöдöм пыр, йöзöс юöртан средствоясын йöзöдöм пыр, юöртан материалъяс (брошюраяс, буклетъяс да с.в.) йöзöдöм пыр.

7.3. Службаса Öтуввез-сайтын www.vetrk.ru.

7.4. Службабердса учреждениеясын юöртан стендъясын.

8. Органъяслöн, кытысь шыöдчысьяс вермöны босьтны пасйöм вылö колана документъяс, меститчанiн, йитчан телефонъяс да Öтуввез-инпас йылысь юöръяс пасйöны:

8.1. Службаса Öтуввез-сайтын www.vetrk.ru.

8.2. Службаын юöртан стендъясын.

9. Государственнöй услуга сетан процедура йылысь юöр сетöны справкаяс (консультацияяс) вылö телефон номеръяс пыр, а сiдзжö йöзöдöны ставöн вöдитчана юöртан да телекоммуникационнöй везын (сы лыдын Öтуввезын) йöзöдöны йöзöс юöртан средствоясын, юöртан стендъясын да сетана юöртан материалъясын (шуам, брошюраяс, буклетъяс да с.в.).

10. Пасъян жырлöн юöртан стендъясын да Службаса Öтуввез-сайтын пасйöны татшöм юöр:

10.1. Государственнöй услуга сетöм регулируйтысь нормаяса законодательнöй да мукöд нормативнöй правовöй актысь пасйöдъяс;

10.2. Содтöдъясöн Административöй регламент (Öтуввез-сайтын тырвыйö да юöртан стендъясын пасйöдъяс);

10.3. Блок-схемаяс (Административöй регламент дорö 3 содтöдын) да государственнöй услуга сетан пöрадок дженьыда опишитöм;

10.4. Пасйöм вылö колана документъяслöн лыддьöг да тайö документъяс дорö корöмъяс;

10.5. Государственнöй услуга сетны колана документъяс оформитöмлöн образецъяс да на дорö корöмъяс;

10.6. Меститчанiн, уджалан (режим), телефон номеръяс;

10.7. Органъяслöн, кытысь шыöдчысьяс вермöны босьтны пасйöм вылö колана документъяс, Öтуввез-сайтъяслöн да электроннöй пошталöн инпасъяс;

10.8. Чина йöзöн гражданаöс примитанног;

10.9. Ставнас государственнöй услуга сетан кадколастъяслöн таблица;

10.10. Пасйыны öткажитан подувъяс;

10.11. Государственнöй услуга сетанног йылысь юöртан пöрадок;

10.12. Консультацияяс сетан пöрадок;

10.13. Государственнöй услуга сетысь чина йöзлысь решениеяс, вöчöмторъяс либö вöчтöмторъяс обжалуйтан пöрадок.

11. Телефон пыр да устнöя шыöдчöмъяс дырйи вочакыв сетiгöн чина морт тырвыйö да вежавидзöмöн (корректнöя) юöртö ышöдана юалöмъяс серти шыöдчысьясöс. Телефон звöнок вылö вочавидзигöн колö юöртны орган ним, кытчö звöнитö гражданин, телефон звöнок вылö вочавидзысь мортлысь ов, ним, вич да чин.

Кор звöнок примитысь чина морт оз вермы аскежысь вочавидзны сетöм юалöмъяс вылö, сэки телефон звöноксö вермöны сетны (вуджöдны) мöд чина мортлы либö шыöдчысь гражданинлы юöртны телефон номер, мый серти позьö босьтны колана юöр. Позьö сöмын öтчыдысь вуджöдны звöнок чина мортлы, кодi вермö тыр-бура вочавидзны гражданинлöн юалöм вылö.

12. Государственнöй услуга сетанног йылысь юöртöны чина йöз шыöдчысьöн ас сёрнитiгöн, Öтуввез, пошта, телефон, электроннöй пошта отсöгöн.

Пасйöм вылö Службаö документъяс сетысь шыöдчысьясöс чина йöз быть юöртöны:

12.1. Пасйыны öткажитöм йылысь;

12.2. Документъяс оформитан кадколастлöн помасьöм да найöс босьтны позянлун йылысь.

13. Документъяс оформитан кадколаст помасьöм йылысь да найöс босьтöм йылысь юöртöны шыöдчысьлы документъяс сетiгöн, а кор кадколастыс чинö — шыöдчöмын пасйöм телефон да (либö) электроннöй пошта пыр.

14. Быд кадö документъяс примитöмсянь шыöдчысь вермö корны пасйöмлысь мунанног йылысь юöръяс телефон, Öтуввез, электроннöй пошта пыр либö Службаö волiгöн.

15. Пасйöмлысь мунанног йылысь юöръяс коригöн шыöдчысь пасйö (висьталö) документъяс сетiгöн босьтöм распискалöн кадпас да пыран номер. Шыöдчысьлы юöртöны, кутшöм тшупöдын (кутшöм административнöй процедураын) сыöн сетöм документ пакетыс.

**Государственнöй услуга сетöм йылысь консультация (справка) босьтан пöрадок**

16. Государственнöй услуга сетöм йылысь консультация (справка) сетöны государственнöй услуга сетысь чина йöз, сы лыдын чина йöз, кодъясöс торйöн индiсны сетны консультацияяс.

17. Консультацияяс сетöны татшöм юалöмъяс серти:

17.1. Пасйöм вылö колана документъяс лыддьöг серти, сетöм документъяслöн комплектносьт (тырвыйöлун) серти;

17.2. Пасйöм вылö колана документъяс босьтанiн (орган, организация да налöн меститчанiн) серти;

17.3. Документъяс примитан да сетан кад серти;

17.4. Пасъян кадколаст серти;

17.5. Государственнöй услуга сетiгöн олöмö пöртöм да примитöм вöчöмторъяс (вöчöмторъяс) да решениеяс обжалуйтан пöрадок серти.

18. Консультацияяс сетöны личнöя шыöдчигöн, Öтуввез-сайт, телефон либö электроннöй пошта пыр.

**Шыöдчысьясöн сетöм документъяслöн лыддьöг**

19. Шыöдчысьясöн сетöм документъяслöн лыддьöг:

Шыöдчысьяс сетöны:

а) урчитöм формаын пасйöм йылысь шыöдчöм (Административöй регламент дорö 2 содтöд);

б) велöдчöм да уджсикас йылысь документ копияяс;

в) ас вылö уджалысьöн гражданинöс государственнöя пасйöм йылысь эскöдан гижöд копия;

г) вот органын учёт вылö пуктöм йылысь эскöдан гижöд копия;

д) Ас вылö уджалысьяслöн öтувъя государственнöй реестрысь выписка;

е) 3х4 ыджда фотографияяс — 2 шт.;

ж) Пасйöм йылысь эскöдан гижöд пасйöм да босьтöм йылысь шыöдчöм шыöдчысьлöн довереннöй мортöн сетiгöн — урчитöм пöрадок серти оформитöм доверенносьт.

**Шыöдчысьясöн сетöм документъяс дорö корöмъяс**

20. Пасйöм йылысь шыöдчöмъяс дасьтöны тайö регламентöн урчитöм формаяс серти (Административнöй регламент дорö 2 содтöд). Шыöдчöмъяссö позьö гижны сьöд либö лöз рöма шарикöвöй ручкаöн либö машинаöн, печатайтöма электроннöй печатайтан устройствояс отсöгöн.

Шыöдчöмъяс вермöны оформитны кыдз шыöдчысьяс, сiдзи и Службаса чина йöз.

Пасйöм йылысь шыöдчöм дасьтöны öти экземплярын — подлинникын да кырымасьöны шыöдчысьяс.

Шыöдчöмын пасйöны:

а) шыöдчысьлысь О.Н.В.;

б) шыöдчысьлöн паспортысь юöръяс;

в) шыöдчысьлысь олан места;

г) ветеринарнöй удж нуöдан места;

д) велöдчöм да уджсикас кыпöдöм йылысь юöръяс.

Нотариальнöя абу эскöдöм документ копияясö сетöны оригиналъяс петкöдлöмöн.

Шыöдчысь кывкутö сетöм документъясын юöръяслöн збыльлун вöсна.

**Шыöдчысьяскöд уджаланног (режим) серти Службалöн обязательствояс**

21. Служба примитö шыöдчысьясöс пасйöм могысь татшöм уджаланног серти:

Выльлун 9.00-сянь – 18.00-öдз

Воторник 9.00-сянь – 18.00-öдз

Середа 9.00-сянь – 18.00-öдз

Четверг 9.00-сянь – 18.00-öдз

Пекнича 9.00-сянь – 17.00-öдз

22. Службаса чина йöз шойччöны да сёйöны 13.00-сянь 14.30-öдз.

**Государственнöй услуга сетан öтувъя кадколаст**

23. Пасйöмлöн öтув кадколастыс оз вермы лоны унджык 10 уджалан лунысь шыöдчöм да государственнöй пасйöм вылö колана документъяс сетан лунсянь.

**Государственнöй услуга сетiгöн виччысян кадколастъяс**

24. Пасйöм вылö документъяс сетiгöн öчередьын виччысян меддыр кадыс оз вермы лоны 10 минутысь унджык.

25. Службаса чина морт дорö примитöм вылö либö консультация босьтiгöн öчередьын виччысян кадыс оз вермы лоны 10 минутысь унджык.

**Шыöдчысьясöс примитан да консультируйтан условиеяс да кадколастъяс**

26. Административнöй регламентöн урчитöм мында консультацияяс да справкаяс сетöны Службаса чина йöз государственнöй услуга сетан став кадколастас, сы лыдын примиттöм кадö.

**Государственнöй услуга сетны öткажитан подувъяслöн лыддьöг**

27. Шыöдчысь сетöма тайö Административнöй регламентлöн 19 пунктöн урчитöм абу став документсö.

28. Шыöдчысьöн сетöм документъясын абу кутчысьöма тайö Административнöй регламентлöн 20 пунктöн урчитöм корöмъясö.

**Службаса жыръяслöн меститчöм дорö корöмъяс**

29. Служба меститчöма общественнöй транспорт сувтланiнъяссянь подöн мунöм (подöн мунны 10 минутысь оз дырджык) тöд вылö босьтöмöн.

**Здание пыранiнö оформитöм дорö корöмъяс**

30. Зданиеын (строениеын), кöнi меститчöма Служба, эм шыöдчысьяслы мытшöдъястöг жырйö пыранiн.

31. Зданиелöн (строениелöн), кöнi меститчöма Служба, шöр пыранiнö оборудуйтöны юöртан табличка (вывеска), кöнi пасйöны государственнöй услуга сетысь Служба йылысь татшöм юöр:

31.1 Меститчанiн;

31.2. Уджаланног;

31.3. Официальнöй Öтуввез-сайтлöн инпас;

31.4. Телефон номеръяс да электроннöй инпас.

**Примитан местаяс дорö корöмъяс**

32. Шыöдчысьясöс примитöны пасйысь специалистлöн кабинетын. Кабинет пыранiнын эм шыöдчысьяслы юöр сетан места.

Службаса жыръяслы колö лöсявны «Персональнöй электроннöй да арталан машинаяс да удж котыртöм дорö гигиеническöй корöмъяс. СанПиН 2.2.2/2.4.1340-03» санитарно-эпидемиологическöй правилöяслы да нормативъяслы.

33. Примитан местаяс оборудуйтöны:

33.1. Пöжарысь видзчысян системаöн да пöжар кусöдан средствоясöн;

33.2. Жырлысь пыранiн да петанiн оборудуйтöны лöсялана пасйöдъясöн.

**Шыöдчысьясöс примитан местаяс дорö корöмъяс**

34. Пасйöм вылö колана документ комплектсö примитöны, государственнöй услуга сетöм помасьöм бöрын документъяс либö юöр сетöны öти кабинетын.

35. Шыöдчысьясöс примитан кабинетъяс быть колö оборудуйтны юöртан табличкаясöн (вывескаясöн), кытчö пасйöны:

35.1. Кабинет номеръяс.

35.2. Государственнöй услуга сетысь чина мортлысь ов, ним, вич да чин.

36. Государственнöй услуга сетысь чина мортлöн уджалан места оборудуйтöны персональнöй компьютерöн юöръяслöн колана юöртан базаясö пырöмöн, печатайтан да сканируйтан устройствоясöн.

**3. Административнöй процедураяс**

**Административнöй вöчöмторъяслöн (процедураяслöн) мунанног**

37. Государственнöй услуга сетöм пыртö ас пытшкас татшöм административнöй процедураяс:

37.1. Документъяс примитöм да пасйöм;

37.2. Государственнöй услуга сетöм йылысь либö сетöмын öткажитöм йылысь решение примитöм;

37.3. Документъяс сетöм;

37.4. Государственнöй услуга сетны öткажитöм.

38. Государственнöй услуга сетiгöн чина йöзлы колö кутчысьны «Россия Федерацияса государственнöй гражданскöй служба йылысь» 2004 во сора тöлысь 27 лунся 79-ФЗ №-аö Федеральнöй оланпаслöн 18 статьяöн урчитöм корöмъясö.

**Документъяс примитöм да пасйöм**

39. Государственнöй услуга заводитчан подувнас лоö шыöдчысьлöн Службаса право да кадръяс юкöнö аслыс либö довереннöй морт пыр шыöдчöм пасйöм вылö колана документ комплект сетöм.

40. Службаса право да кадръяс юкöнса медыджыд специалист примитö документъяс, видлалö тайö Административнöй регламентлöн 19 пунктöн урчитöм документъяслöн лыддьöг серти, эм-ö став колана документыс.

41. Службаса право да кадръяс юкöнса медыджыд специалист видлалö, лöсялöны-ö сетöм документъясыс тайö Административнöй регламентлöн 19, 20 пунктъясса корöмъяслы.

42. Службаса право да кадръяс юкöнса медыджыд специалист öткодялö сетöм документъяслысь оригиналъяссö да документ копияяссö. Кор сетöм документ копияяс нотариальнöя абу эскöдöма, медыджыд специалист öткодялö документъяслысь копияяссö налöн подлинникъяскöд, пасйö лöсяланлун йылысь, эскöдö аслас кырымпасöн ов да инициалъяс пасйöмöн да вöзйö шыöдчысьлы эскöдны гижöдсö аслас кырымпасöн.

43. Кор сетöм документъяс оз лöсявны тайö Административнöй регламентлöн 19, 20 пунктъясса корöмъяслы, сэки Службаса право да кадръяс юкöнса медыджыд специалист юöртö шыöдчысьлы пасйöмлöн мытшöдъяс йылысь, гöгöрвоöдö шыöдчысьлы сетöм документъясын эрдöдöм тырмытöмторъяслысь сюрöссö да вöзйö примитны найöс бырöдан мераяс.

44. Кор шыöдчысь абу гижöма шыöдчöмсö либö гижöма тырмытöмторъясöн, сэки Службаса право да кадръяс юкöнса медыджыд специалист гижö ачыс (сэсся кырымöдö шыöдчысьöс) либö отсалö шыöдчысьлы аслыс гижны шыöдчöмсö.

45. Службаса право да кадръяс юкöнса медыджыд специалист оформитö документъяс примитöм йылысь расписка. Распискаын пасйöны:

45.1. Документъяс сетан кадпас.

45.2. Документъяслöн лыддьöг налысь ним, реквизитъяс пасйöмöн.

45.3. Быд сетöм документлöн экземпляр лыд (подлиннöй экземпляръяс да налöн копияяс).

45.4. Документлöн быд экземплярын лист бок лыд.

45.5. Пыран документъяслысь учёт нуöдан небöглöн номер да пыран документъяслысь учёт нуöдан небöгын гижöдлöн дорвыв номер.

45.6. Чина мортлöн, кодi примитiс документъяс да вöчис лöсялана гижöд пыран документъяслысь учёт нуöдан небöгын, ов да инициалъяс, а сiдзжö сылöн кырымпас.

45.7. Чина мортлöн телефон, ов да инициалъяс, кодлысь шыöдчысь пасъян кадколаст дырйи вермö тöдмавны документъяс видлалöм йылысь да эштöдан кад йылысь.

46. Службаса право да кадръяс юкöнса медыджыд специалист сетö шыöдчысьлы шыöдчыссянь босьтöм документъяс йылысь расписка-уведомление.

47. Шыöдчысьяссянь документъяс примитан медыджыд öтувъя кадколаст оз вермы лоны 20 минутысь унджык.

48. Тайö юкöдöн урчитöм административнöй вöчöмторъяссö збыльмöдöны шыöдчысьöн либö довереннöй мортöн документъяс сетан лунöн.

49. Административнöй вöчöмторъяслöн бöртас: Службаса право да кадръяс юкöнö экспертиза вылö пасйöм да примитöм документъяс.

**Государственнöй услуга сетöм либö сетны öткажитöм йылысь решение примитöм**

50. Услуга сетöм либö сетны öткажитöм йылысь решение примитан процедура заводитчöмлöн лоö шыöдчысьöн сетöм пасйöм документъяс Службаса право да кадръяс юкöнö экспертиза вылö воöм.

51. Службаса право да кадръяс юкöнса медыджыд специалист документ пакет босьтöмсянь 7 уджалан лунысь оз дырджык вöчö сетöм документъяслысь экспертиза.

Экспертизалöн бöртасъяс серти медыджыд специалист оформитö Пасйöм йылысь эскöдан гижöд либö пасйыны öткажитöм йылысь решение бала.

Пасйöм йылысь эскöдан гижöд либö пасйыны öткажитöм йылысь решение кырымалö Службаса юрнуöдысь.

52. Пасйöм йылысь решение примитiгöн öттшöтш пыртöны гижöд Государственнöй реестрö. Пасйыны öткажитöм йылысь решение примитiгöн решение копиясö ыстöны шыöдчысьлы решение примитан лунсянь 3 уджалан лунöн.

53. Пасйыны öткажитан да Пасйöм йылысь эскöдан гижöд сетны öткажитан подувнас лоö тайö Административнöй регламентлöн 19, 20 пунктъясын пасйöм корöмъяслы сетöм документъяслöн лöсявтöмлун.

Шыöдчысь вермö мöдысь шыöдчыны государственнöй услугала тайö пунктöн урчитöм государственнöй услуга сетны öткажитан подувъяс бырöдöм бöрын.

54. Кор аддзöны тайö Административнöй регламентлöн 19, 20 пунктъясын пасйöм корöмъяс пиысь öтилы сетöм документъяслысь лöсявтöмлун, сэки Служба примитö пасйыны öткажитöм йылысь решение.

Решение копиясö ыстöны шыöдчысьлы решение примитан лунсянь 3 уджалан лунöн.

55. Пасйöмын öткажитöмсö вермöны обжалуйтны тайö Административнöй регламентлöн 75-91 пунктъясöн урчитöм пöрадок серти.

56. Административнöй вöчöмторъяслöн бöртас: Пасйöм йылысь эскöдан гижöд либö пасйыны öткажитöм йылысь решение оформитöм.

**Документъяс сетöм**

57. Документъяс сетан процедура заводитчöмлöн пöдувнас лоö Пасйöм йылысь эскöдан гижöд либö пасйыны öткажитöм йылысь решение оформитöм.

58. Пасйöм йылысь решение либö пасйыны öткажитöм йылысь решение примитöмсянь 3 уджалан лунöн Службаса право да кадръяс юкöнса медыджыд специалист сетö шыöдчысьлы либö дöвереннöй мортлы Пасйöм йылысь эскöдан гижöд либö пасйыны öткажитöм йылысь решение либö ыстö сiйöс пошта пыр шыöдчысьлöн инпас вылö ыстана письмööн.

59. Службаса право да кадръяс юкöнса медыджыд специалист гижö Пасйöм йылысь эскöдан гижöдъяслы учёт нуöдан небöгын.

60. Пасйöм йылысь эскöдан гижöд либö пасйыны öткажитöм йылысь решение сетан кадыс оз вермы лоны дырджык 10 минутысь.

Кольöм документъяссö Службаса право да кадръяс юкöнса медыджыд специалист кольö видзöм вылö.

61. Тайö юкöдöн урчитöм административнöй вöчöмторъяс збыльмöдöны Пасйöм йылысь эскöдан гижöд либö пасйыны öткажитöм йылысь решение воöмсянь 3 уджалан лунöн либö шыöдчысь либö дöвереннöй морт воан лунö.

62. Административнöй вöчöмторъяслöн бöртас: Пасйöм йылысь эскöдан гижöд либö пасйыны öткажитöм йылысь решение шыöдчысьлы сетöм либö ыстöм.

**4. Государственнöй услуга сетöм бöрся видзöдан пöрадок да формаяс**

63. Государственнöй услуга сетан административнöй процедураясöн урчитöм вöчöмторъяслöн сьöрсьöн-бöрсьöн мунöмö кутчысьöм да чина йöзöн решениеяс примитöм бöрся быд лун видзöдö чина морт, кодi кывкутö государственнöй услуга сетан удж котыртöмысь, тайö Административнöй регламентлысь положениеясö чина йöзöн кутчысьöм да збыльмöдöм бöрся прöверкаяс нуöдöмысь.

64. Документъяс примитöмысь кывкутысь чина морт ачыс кывкутö тайö Административнöй регламентлöн 39-48 пунктъясын урчитöм документъяс примитан кадколастъясö да пöрадокö кутчысьöмысь, расписка правильнöя оформитöмысь.

65. Службаса чина йöз асьныс кывкутöны тайö Административнöй регламентлöн 50-61 пунктъясын урчитöм кадколастъясö, пасйöм йылысь либö пасйыны öткажитöм йылысь решение примитан пöрадокö кутчысьöмысь.

66. Государственнöй реестрö гижöдъяс пыртöмысь кывкутысь чина морт ачыс кывкутö Государственнöй реестрö пыртöм гижöдъяслöн веськыдлунысь да збыльлунысь.

67. Пасйöм йылысь эскöдан гижöд оформитöмысь да сетöмысь кывкутысь чина морт ачыс кывкутö Пасйöм йылысь эскöдан гижöд оформитан да сетан кадколастъяс да пöрадокö кутчысьöмысь, Пасйöм йылысь эскöдан гижöдö пыртöм юöръяслöн збыльлунысь да веськыдлунысь.

68. Государственнöй услуга сетан удж котыртöмысь кывкутысь чина морт быд лун видзöдö прöверкаяс нуöдöмöн чина йöзöн тайö Административнöй регламентлöн положениеясö кутчысьöм да збыльмöдöм бöрся.

69. Государственнöй услуга сетöмлöн тырвыйöлун да качество бöрся видзöдöны прöверкаяс нуöдöмöн, шыöдчысьяслысь право торкалöмъяс эрдöдöмöн да бырöдöмöн, шыöдчысьяслысь чина йöзлысь вöчöмторъяс (вöчтöмторъяс), решениеяс вылö норасьöмъяса шыöдчöмъяс вылö вочакывъяс видлалöмöн, решение примитöмöн да дасьтöмöн.

70. Нуöдöм прöверкаяслöн бöртасъяс серти шыöдчысьлысь право торкалöмъяс эрдöдiгöн мыжа йöз кывкутöны Россия Федерацияса законодательство серти.

71. Государственнöй услуга сетöмлöн тырвыйöлун да качество бöрся прöверкаяс нуöдöны Службаса юрнуöдысьлöн торъя правовöй актъяс (тшöктöдъяс) подув вылын.

72. Прöверкаяс вермöны лоны планöвöйöн (Службалöн уджалан во джынся либö вося планъяс подув вылын) да непланöвöйöн. Планöвöй прöверкаяс нуöдöны воын öтиысь оз гежöдджыка. Прöверка дырйи вермöны видлавны став юалöмсö, мыйяс йитчöмаöсь государственнöй услуга сетöмкöд (комплекснöй прöверкаяс), либö торъя юалöмъяс (тематическöй прöверкаяс). Прöверкасö сiдзжö вермöны нуöдны шыöдчысьлöн торъя шыöдчöм серти.

73. Государственнöй услуга сетöмлöн тырвыйöлун да качество бöрся видзöдан прöверка нуöдöм могысь Службаса юрнуöдысь котыртö комиссия (тшöктöд йöзöдöмöн), кытчö пырöны Службаса государственнöй гражданскöй служащöйяс.

74. Комиссияса уджлöн бöртасъяссö оформитöны актöн прöверка помасьöмсянь 2 лунöн.

Актын пасйöны эрдöдöм тырмытöмторъяс да найöс бырöдöм кузя вöзйöмъяс.

Справкасö кырымалö комиссияса веськöдлысь.

**5. Чина йöзлöн вöчöмтор (вöчтöмтор), а сiдзжö государственнöй услуга збыльмöдiгöн примитöм решение обжалуйтан пöрадок**

75. Шыöдчысьяслöн эм право ёрдöдз да ёрдын обжалуйтны Службаса чина йöзöн вöчöмтор либö вöчтöмтор.

76. Шыöдчысьяс ёрдöдз обжалуйтны вермöны вöчöмторъяс (вöчтöмторъяс) да решениеяс государственнöй услуга сетан удж котыртöмысь кывкутысь чина йöзлысь Службаса юрнуöдысьлы.

77. Шыöдчысьяс вермöны шыöдчыны норасьöмöн либö ыстыны гижöда шыöдчöм, норасьöм.

78. Службаса чина йöз примитöны шыöдчысьясöс ас сёрниöн.

79. Шыöдчысьясöс гижöны асланыс шыöдчигöн либö телефон номеръяс пыр, кутшöмъясöс йöзöдöны Öтуввез-сайтын да юöртан стендъясын.

80. Шыöдчысьяслысь гижöда шыöдчöмъяс видлалöмлöн медыджыд кадколастыс сiйöс пасйöмсянь 30 лун.

81. Шыöдчысь аслас гижöда шыöдчöмын (норасьöмын) быть пасйö орган ним, кытчö ыстö гижöда шыöдчöмсö, либö лöсялана чина мортлысь ов, ним, вич либö лöсялана мортлысь чин, а сідзжö ассьыс ов, ним, вич (бöръяыс кö эм), пошта инпас, кытчö колö ыстыны вочакыв, шыöдчöм мöдлаö ыстöм йылысь уведомление, вöзйöмлысь, шыöдчöмлысь либö норасьöмлысь сюрöссö, индö ассьыс кырымпас да кадпас.

82. Кор гижöда шыöдчöмын абу пасйöма шыöдчöм (норасьöм) ыстысь шыöдчысьлысь ов да пошта инпас, шыöдчöм вылö вочакывсö оз ыстыны.

83. Кор шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм, сэки норасьöмын пасйöм юалöмъяс вылö вочакывсö вермасны не гижны. Шыöдчöм ыстысь шыöдчысьлы юöртöны, мый оз позь лёкö бергöдны право.

84. Кор шыöдчöмсö оз позь лыддьыны, сэки шыöдчöм (норасьöм) вылö вочакывсö оз гижны да оз сетны видлавны чина мортлы. Но, позьö кö лыддьыны пошта инпас да шыöдчысьлысь ов, сэки юöртöны шыöдчöм (норасьöм) вылö вочакыв гижтöм помкаяс йылысь.

85. Оз видлавны шыöдчöмъяс (норасьöмъяс), мыйяслöн абу сюрöсыс.

86. Норасьöм видлалан бöртасъяс серти чина морт примитö шыöдчысьлысь корöмъяс збыльмöдöм йылысь либö норасьöм збыльмöдны öткажитöм йылысь решение.

87. Шыöдчöм (норасьöм) видлалан бöртасъяса гижöда вочакывсö ыстöны шыöдчысьлы шыöдчöм (норасьöм) прöверитöм кузя бöртасъяс босьтöмсянь мöд лунын.

88. Шыöдчысьяслысь шыöдчöмъяс (норасьöмъяс) видлалігöн Службаса чина морт подуласьö «Россия Федерацияса гражданалысь шыöдчöмъяс видлалан пöрадок йылысь» 2006 во май 2 лунся 59-ФЗ №-а Федеральнöй оланпасö, Ветеринарнöй дöзьöр кузя Коми Республикаса службаын шыöдчöмъяс видлалан пöрадок да гражданаöс примитан инструкцияö, мый вынсьöдöма Ветеринарнöй дöзьöр кузя Коми Республикаса службалöн 2008 во öшым тöлысь 29 лунся тшöктöдöн.

89. Шыöдчысьяс вермöны обжалуйтны Службаса чина йöзлысь вöчöмторъяс (вöчтöмторъяс) да решениеяс Коми Республикаса арбитражнöй ёрдын. Шыöдчöмсö вермöны сетны арбитражнöй ёрдö куим тöлысьöн лунсянь, кор гражданин, организация тöдмаліс, мый сылысь торкисны правояс да оланпас серти интересъяс, абу кö мöдтор урчитöма федеральнöй оланпасöн. Пыдди пуктана помка серти шыöдчöм сетан кольöм кадколастсö вермöны вынсьöдны ёрдын.

90. Шыöдчысьяс вермöны юöртны ассьыныс правояс да оланпас серти интересъяс торкалöм йылысь, чина йöзлöн вöчöмторъяс либö вöчтöмторъяс йылысь, тайö Административнöй регламентлысь положениеяс торкалöм йылысь, абу вежавидзöм оласног либö служебнöй этика торкалöм йылысь:

90.1. Административнöй регламент дорö 1 содтöдын пасйöм телефон номеръяс пыр;

90.2. Государственнöй мог збыльмöдысь органъяслöн Öтуввез-сайт да электроннöй пошта пыр.

91. Шыöдчысьлы юöрын колö пасйыны татшöм юöръяс:

91.1. Юöр сетысь гражданинлысь ов, ним, вич, сылöн оланін либö меститчанін;

91.2. Органлысь ним, чина мортлысь чин, ов, ним да вич (эм кö юöрыс), кодлöн решениеыс, вöчöмторыс (вöчтöмторыс) торкö шыöдчысьлысь правояс да оласпас сери интересъяс;

91.3. Торкöм правояслысь да оланпас серти интересъяслысь, праволы паныд мунысь решениеяслысь, вöчöмторъяслысь (вöчтöмторъяслысь) сюрöс;

91.4. Шыöдчöм видлалан бöртасъяс кузя примитöм мераяс йылысь шыöдчысьöс юöртанног йылысь юöръяс.

Коми Республика мутасын ветеринарияын

ас вылö уджалысь специалистъясöс Ветеринарнöй

дöзьöр кузя Коми Республикаса службаöн пасйöм

кузя государственнöй услуга сетан административнöй

регламент дорö 1 содтöд

Ветеринарнöй дöзьöр кузя Коми Республикаса служба

(167982, Сыктывкар, Бабушкин ул., 23 к., Коми Республика)

8 (8212) факс/тел 288-449, e-mail: vetrk@parma.ru

Öтуввез-сайтлöн инпас www.vetrk.ru

Ветеринарнöй дöзьöр кузя КР службаса юрнуöдысьлöн водзвежöс 28-84-49

Справкаяс да консультацияяс вылö телефон 28-84-49

|  |  |
| --- | --- |
|  | Коми Республика мутасын ветеринарияын ас вылö уджалысь специалистъясöс Ветеринарнöй дöзьöр кузя Коми Республикаса службаöн пасйöм кузя государственнöй услуга сетан административнöй регламент дорö 2 содтöд |
|  | Ветеринарнöй дöзьöр кузя Коми Республикаса службаö  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,  (ов, ним, вич)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  коді олö татшöм инпас серти: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Паспортлöн \_\_\_\_\_\_\_ серия \_\_\_\_\_\_\_\_\_\_\_\_\_№  сетöма \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Сетан кадпас \_\_\_\_\_\_\_ вося \_\_\_\_\_\_\_\_\_\_\_\_\_\_\_. |

**ШЫÖДЧÖМ**

Кора пасйыны менö Коми Республика мутасын ветеринарияын ас вылö уджалысь специалистöн.

Сета татшöм документъяс:

1) велöдчöм да уджсикас йылысь документ копияяс;

2) ас вылö уджалысьöн гражданинöс государственнöя пасйöм йылысь эскöдан гижöд копия;

3) вот органын учёт вылö пуктöм йылысь эскöдан гижöд копия;

4) Ас вылö уджалысьяслöн öтувъя государственнöй реестрысь выписка;

5) 3х4 ыджда фотографияяс — 2 шт.

Öлöдöма ылöдан юöр да абу збыль документъяс сетöмысь кывкутöм йылысь. Менам сетöм юöръяслысь да документъяслысь прöверка нуöдöмлы паныд ог мун.

200 \_\_ вося \_\_\_\_\_\_\_\_\_ \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(шыöдчысьлöн кырымпас)

Содтöд: \_\_\_ л. вылын 1 экз.

Документъяссö примитöма 200\_\_ вося \_\_\_\_ \_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(документъяс примитысь мортлöн кырымпас)

Пасъян № \_\_\_\_\_\_\_\_\_\_\_\_\_\_\_\_\_\_\_

------------------------------------------------------------------------------------------------------

(косялан визь)

Шыöдчысьлöн пасъян № \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ гр. шыöдчöм да документъяс

примитiс \_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ 200\_ вося \_\_\_\_\_\_\_\_ \_\_\_\_

(кырымпас) (кырымпас гöгöрвоöдöм)

Документ лыд \_\_\_\_\_\_\_\_\_\_\_\_\_\_\_\_\_ экз. \_\_\_\_\_\_\_\_\_\_\_\_\_\_\_\_\_\_\_\_\_ лист бок.

Коми Республика мутасын ветеринарияын

ас вылö уджалысь специалистъясöс

Ветеринарнöй дöзьöр кузя Коми Республикаса

службаöн пасйöм кузя государственнöй услуга

сетан административнöй регламент дорö 3 содтöд

Коми Республика мутасын ветеринарияын

ас вылö уджалысь специалистъясöс

Ветеринарнöй дöзьöр кузя Коми Республикаса

службаöн пасйöм кузя государственнöй услуга

сетан пöрадоклöн

блок-схема

Шыöдчысь

(ас вылö уджалысь)

Документъяс:

1) велöдчöм да уджсикас йылысь документ копияяс;

2) ас вылö уджалысьöн гражданинöс государственнöй пасйöм йылысь эскöдан гижöд копия;

3) вот органын учёт вылö пуктöм йылысь эскöдан гижöд копия;

4) Ас вылö уджалысьяслöн öтувъя государственнöй реестрысь выписка;

Документъяс примитöм да пасйöм

Решение бала дасьтöм 7 лунысь абу дырджык

Решение примитöм

Гос.реетрö гижöд пыртöм

Пасйöм йылысь эскöдан гижöд

Пасйыны öткажитöм да (либö) гос.реестрысь киритöм йылысь решение

Пасйöм йылысь эскöдан гижöд (3 уджалан лунöн)

Пасйöм йылысь эскöдан гижöд сетöмын да (либö) Государственнöй реестрысь киритöмын специалистлы öткажитан подувъяс:

1) шыöдчысь сетöма абу тыр да ылöдана юöръяс;

2) шыöдчысь сетöма абу колана ног оформитöм документъяс;

3) абу уджсикасыс.

Решение копия (3 уджалан лунöн)

Шыöдчысь

(ас вылö уджалысь)

**Вудж. Коснырева Е.Г., 27492 пас**